A4-0259/97

Ψήφισμα σχετικά με την ανακοίνωση της Επιτροπής προς το Συμβούλιο που αφορά την Ευρώπη και την Ιαπωνία: Τα επόμενα βήματα (COM(95)0073 - C4-0147/95)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(95)0073 - C4-0147/95),

- έχοντας υπόψη τα συμπεράσματα του Συμβουλίου της 29ης Μαΐου 1995,

- έχοντας υπόψη το ψήφισμά του της 22ας Ιανουαρίου 1993 σχετικά με το εμπόριο και τις οικονομικές σχέσεις μεταξύ της Ευρωπαϊκής Κοινότητας και της Ιαπωνίας ((ΕΕ C 42 της 15.2.1993, σελ. 260)),

- έχοντας υπόψη την Κοινή Δήλωση του Συμβουλίου και της Κυβέρνησης της Ιαπωνίας που έγινε στη Χάγη στις 18 Ιουλίου 1991, η οποία προσδιορίζει τους στόχους της συνεργασίας ΕΚ-Ιαπωνίας στα πολιτικά θέματα καθώς και στα θέματα της ασφάλειας και η οποία ζητεί την σύναψη στενοτέρων εμπορικών και οικονομικών σχέσεων,

- έχοντας υπόψη τα αποτελέσματα της ετήσιας Διάσκεψης Κορυφής ΕΕ/Ιαπωνίας που έλαβε χώρα στο Τόκυο στις 30 Σεπτεμβρίου 1996 και των Διαβουλεύσεων Υψηλού Επιπέδου της 23ης Απριλίου 1997, καθώς και της Διάσκεψης Κορυφής ΕΕ/Ιαπωνίας που έλαβε χώρα στη Χάγη στις 25 Ιουνίου 1997,

- έχοντας υπόψη την Ανακοίνωση της Επιτροπής της 14ης Φεβρουαρίου 1996 προς το Συμβούλιο, το Ευρωπαϊκό Κοινοβούλιο, την ΟΚΕ και την Επιτροπή Περιφερειών «Η παγκόσμια πρόκληση του διεθνούς εμπορίου: Μία στρατηγική πρόσβασης στην αγορά για την Ευρωπαϊκή Ένωση» (COM(96)0053),

- έχοντας υπόψη τα συμπεράσματα της διάσκεψης κορυφής του ASEM που πραγματοποιήθηκε στο Μπαγκόκ στις 2 Μαρτίου 1996,

- έχοντας υπόψη την έκθεση της Επιτροπής Εξωτερικών Οικονομικών Σχέσεων καθώς και τις γνωμοδοτήσεις της Επιτροπής Εξωτερικών Υποθέσεων, Ασφάλειας και Αμυντικής Πολιτικής, της Επιτροπής Οικονομικής, Νομισματικής και Βιομηχανικής Πολιτικής καθώς και της Επιτροπής Έρευνας, Τεχνολογικής Ανάπτυξης και Ενέργειας (A4-0259/97),

Α. έχοντας υπόψη ότι η ΕΕ και η Ιαπωνία έχουν κοινό συμφέρον να εργασθούν για την προστασία του περιβάλλοντος σε παγκόσμιο επίπεδο και τη διατήρηση της παγκόσμιας οικονομικής και πολιτικής σταθερότητας,

Β. λαμβάνοντας υπόψη ότι η συνεργασία ΕΕ και Ιαπωνίας, όπως καθορίζεται στην Δήλωση της Χάγης της 18ης Ιουλίου 1991, βασίζεται στην κοινή προσήλωση των δύο πλευρών στις αρχές της ελευθερίας, της δημοκρατίας, του κράτους δικαίου και των ανθρωπίνων δικαιωμάτων καθώς και στην ανάπτυξη μιας ευημερούσας και σταθερής παγκόσμιας οικονομίας που θα έχει ως έρεισμα το ελεύθερο εμπόριο και τις αρχές του ελεύθερου ανταγωνισμού,

Γ. έχοντας υπόψη ότι οι οικονομικές σχέσεις μεταξύ της Ευρωπαϊκής Ένωσης και Ιαπωνίας αποτελούν ζωτική προϋπόθεση για την μετάβαση σε στενότερες πολιτικές και πολιτιστικές σχέσεις,

Δ. έχοντας, ωστόσο, υπόψη ότι το πρόβλημα της πρόσβασης στις αγορές της Ευρωπαϊκής Ένωσης δεν είναι συγκρίσιμο με τα εμπόδια που εξακολουθούν να υφίστανται για τις επιχειρήσεις που επιθυμούν να έχουν πρόσβαση στην Ιαπωνική αγορά,

Ε. έχοντας υπόψη ότι η ενίσχυση των πολιτικο-πολιτιστικών σχέσεων θα συμβάλλει στην καλύτερη αλληλοκατανόηση Ιαπώνων και Ευρωπαίων πολιτών,

Όσον αφορά τις πολιτικές πτυχές

1. είναι της άποψης ότι η Ευρωπαϊκή Ένωση οφείλει να στηρίξει και να ενθαρρύνει την Ιαπωνία να διαδραματίσει ένα σημαντικότερο ρόλο στην διεθνή σκηνή ελπίζοντας ότι με τη σειρά της η Ιαπωνία θα στηρίξει τις πολιτικές της ΕΕ στην Ασία[semigr ]

2. είναι της άποψης ότι ο πολιτικός διάλογος με την Ιαπωνία καθώς και με άλλες τρίτες χώρες, θα πρέπει να περιλαμβάνει όχι μόνο τα θέματα των ανθρωπίνων δικαιωμάτων στην Ευρωπαϊκή Ένωση και την Ιαπωνία αλλά και τον συντονισμό των θέσεων των δύο πλευρών όσον αφορά την προστασία των ανθρωπίνων δικαιωμάτων σε άλλα σημεία της υφηλίου και ιδιαίτερα σε άλλες χώρες της Ασίας καθώς και θέματα ανάπτυξης και συνεργασίας[semigr ]

3. διαπιστώνει με ικανοποίηση ότι η μετριοπαθής πολιτική της Ιαπωνίας όσον αφορά τις δαπάνες για τον εξοπλισμό των ενόπλων δυνάμεών της συνέβαλαν σημαντικά στην αποτροπή του αγώνα δρόμου για τον εξοπλισμό στην Άπω Ανατολή, ελπίζει δε ότι η Ιαπωνία θα αναλάβει μεγαλύτερες ευθύνες επί περιφερειακού επιπέδου[semigr ]

4. εκφράζει την ικανοποίησή του για την κλιμακούμενη συμμετοχή της Ιαπωνίας στις διεθνείς ειρηνευτικές αποστολές ελπίζοντας ότι στο μέλλον η Ιαπωνία θα επιδείξει ενεργότερη δράση στους κόλπους των Ηνωμένων Εθνών σε ό,τι αφορά την αποκατάσταση/διατήρηση της ειρήνης και τα ανθρωπιστικά θέματα, αλλά και στον τομέα της χρηματοδότησης του οργανισμού, και θα ασκήσει μεγαλύτερη επιρροή τόσο στην αναδιάρθρωση του συστήματος των Ηνωμένων Εθνών όσο και ιδιαίτερα του Συμβουλίου Ασφαλείας[semigr ]

5. θεωρεί ότι η διάσκεψη κορυφής ΕΕ - Ιαπωνίας που πραγματοποιήθηκε στη Χάγη στις 25 Ιουνίου 1997 κατέδειξε ότι οι σχέσεις της Ευρώπης με την Ιαπωνία περιλαμβάνουν ήδη μιά αυξανόμενης σπουδαιότητας πολιτική διάσταση: οτι ο διάλογος επί θεμάτων όπως η ενσωμάτωση της Κίνας και της Ρωσίας στην παγκόσμια κοινότητα, η Χερσόνησος της Κορέας, οι πρωτοβουλίες στο πλαίσιο της διάσκεψης κορυφής Ασίας - Ευρώπης, πρέπει να οδηγήσουν σε στενότερους δεσμούς συνεργασίας μεταξύ της Ασίας και της Ευρώπης[semigr ]

6. ζητεί από την Ευρωπαϊκή Ένωση και τα κράτη μέλη της να συνεργασθούν στενότερα με την Ιαπωνία προκειμένου να τεθεί το συντομότερο δυνατόν σε ισχύ μια συνθήκη απαγόρευσης των πυρηνικών δοκιμών[semigr ]

Όσον αφορά τις οικονομικές πτυχές

7. εκφράζει την ικανοποίησή του για τη μείωση κατά το 1996 και για τέταρτη συνεχή χρονιά του διμερούς εμπορικού πλεονάσματος της Ιαπωνίας με την Ευρωπαϊκή Ένωση, κατά 36,2% σε 17 δισ. Ecu, ανησυχεί ωστόσο για τα σημάδια αναστροφής της τάσεως αυτής που εκδηλώθηκαν κατά το τελευταίο τρίμηνο του 1996 καθώς και κατά τον Ιανουάριο και Φεβρουάριο του 1997[semigr ]

8. σημειώνει, ωστόσο, ότι εξακολουθεί να υπάρχει μεγάλη και παρατεταμένη ανισότητα μεταξύ των επενδύσεων της Ευρωπαϊκής Ένωσης στην Ιαπωνία και των ιαπωνικών επενδύσεων στην Ευρώπη, και ότι οι ροές των ξένων άμεσων επενδύσεων στην Ιαπωνία χαρακτηρίζονται από μεγάλες διακυμάνσεις, γεγονός που σημαίνει ότι είναι ακόμη σημαντικοί οι περιορισμοί στην πρόσβαση της αγοράς στην Ιαπωνία, όπως εκείνη που επισημαίνονται στην πρόσφατη Λευκή Βίβλο του Οργανισμού Εξωτερικού Εμπορίου της Ιαπωνίας σχετικά με τις ξένες άμεσες επενδύσεις[semigr ]

9. καλεί την Επιτροπή να εκπονήσει μελέτη για τη σχέση ανάμεσα στο συνολικό εμπορικό πλεόνασμα της Ιαπωνίας και τις πρόσφατες διακυμάνσεις του γιέν.

10. διαπιστώνει επιπλέον ότι κατά τα τελευταία δέκα έτη οι ξένες άμεσες επενδύσεις της Ευρωπαϊκής Ένωσης στην Ιαπωνία υπήρξαν περιορισμένες, εκφράζει δε την λύπη του για το γεγονός ότι χαρακτηριστικό γνώρισμα της τελευταίας περιόδου ήταν η έξοδος από την Ιαπωνία των κεφαλαίων της ΕΕ και ζητεί από την Επιτροπή να εξετάσει τους λόγους[semigr ] χαιρετίζει την εξαγγελθείσα από την Επιτροπή, την 1η Ιουλίου 1997, διενέργεια μελέτης για την εξέταση των αιτιών της ανισότητας στις άμεσες επενδύσεις μεταξύ της ΕΕ και της Ιαπωνίας και τονίζει ότι η μελέτη αυτή θα πρέπει να δώσει μιά πλήρη και ακριβή εικόνα της υφιστάμενης κατάστασης και να συμπεριλάβει ένα σχέδιο δράσης για τη λήψη πολιτικών μέτρων με σκοπό την ενίσχυση των ροών των ξένων άμεσων επενδύσεων μεταξύ της ΕΕ και της Ιαπωνίας[semigr ]

11. επισημαίνει, με ανησυχία, ότι ενώ το μερίδιο της Ασίας στις συνολικές ροές ιαπωνικών ξένων άμεσων επενδύσεων στο εξωτερικό υπερβαίνει κατά πολύ το μερίδιο της Ευρωπαϊκής Ένωσης, οι ροές από την Ιαπωνία προς την Ευρωπαϊκή Ένωση σημειώνουν συνεχή πτώση από την αρχή της δεκαετίας του 1990[semigr ] η εξέλιξη αυτή φαίνεται να υποδηλώνει μία αλλαγή στον προορισμό των Ιαπωνικών ξένων άμεσων επενδύσεων, υπέρ των αναδιόμενων οικονομιών της Ασίας και εις βάρος της Ευρωπαϊκής Ένωσης[semigr ] επισημαίνει, επίσης ότι η αυξανόμενη ανάμειξη των ιαπωνικών εταιρειών στις νέες βιομηχανικές χώρες της Ασίας και την Κίνα συνοδεύεται από την συσσώρευση στις χώρες αυτές ισχυρών επιχειρησιακών δικτύων, ανάλογων εκείνων που λειτουργούν στην Ιαπωνία[semigr ]

12. τονίζει ως εκ τούτου τη σημασία της συνέχισης του προγράμματος χαλάρωσης των ρυθμίσεων που εφαρμόζεται από την Ιαπωνία καθώς και των παρατηρήσεων της Επιτροπής της 28ης Μαρτίου 1997 όσον αφορά την τελική αναθεώρηση του προγράμματος αυτού (28.3.1997)[semigr ]

13. συμμερίζεται ωστόσο την άποψη της Επιτροπής σύμφωνα με την οποία η συνολικώς επιτευχθείσα πρόοδος μέσω του προγράμματος αυτού είναι περιορισμένη και ότι η Ιαπωνία θα πρέπει να εφαρμόσει το θαρραλέο πρόγραμμα χαλάρωσης των ρυθμίσεων πέρα από τους τομείς που σήμερα καλύπτει, και θεωρεί ως εκ τούτου ότι η Ιαπωνία πρέπει να εκπονήσει ένα νέο φιλόδοξο πολυετές πρόγραμμα χαλάρωσης των ρυθμίσεων[semigr ]

14. καλεί την Ιαπωνία να προχωρήσει στη δημιουργία πραγματικών συνθηκών ελευθέρου εμπορίου στο εσωτερικό της χώρας, όχι μόνον των σημερινών εμπορικών μονοπωλίων, ούτως ώστε να καταστεί δυνατή η καλύτερη πρόσβαση των ευρωπαϊκών προϊόντων στην αγορά, προς το συμφέρον των καταναλωτών της[semigr ]

15. είναι της άποψης ότι η χαλάρωση των ρυθμίσεων δεν ευνοεί μόνον την παρουσία των ευρωπαϊκών κύκλων στην ιαπωνική αγορά αλλά συμβάλλει επίσης στην ανάπτυξη της ιαπωνικής οικονομίας και παρέχει στον Ιάπωνα καταναλωτή τη δυνατότητα μεγαλύτερης επιλογής[semigr ]

16. τονίζει ότι η διοικητική μεταρρύθμιση, η τροποποίηση της νομοθεσίας που αφορά τον ανταγωνισμό καθώς και τις σχετικές πρακτικές, η μεταρρύθμιση του τομέα της διανομής καθώς και η αναγνώριση των αλλοδαπών σωμάτων ελέγχου και επιθεώρησης, θα πρέπει να συμπεριληφθούν στο μελλοντικό πρόγραμμα χαλάρωσης των ρυθμίσεων μέσω της ανάληψης σαφών δεσμεύσεων και βάσει ενός συγκεκριμένου χρονοδιαγράμματος για την εφαρμογή των μέτρων αυτών[semigr ]

17. επισημαίνει τα πλεονεκτήματα που θα προκύψουν για τις εν γένει συναλλαγές από την κατάργηση της πλειοψηφίας των ελέγχων για το εξωτερικό συνάλλαγμα, ελπίζει δε ότι το γεγονός αυτό θα οδηγήσει σε περαιτέρω χαλάρωση των παρεχομένων από την Ιαπωνία χρηματοπιστωτικών υπηρεσιών[semigr ]

18. λαμβάνει γνώση των θετικών συνεπειών που είχε ο Μηχανισμός Αξιολόγησης του Εμπορίου ο οποίος τώρα έχει ολοκληρώσει την πρώτη φάση του, ελπίζει δε ότι οι προσπάθειες αυτές θα συνεχισθούν και στα πλαίσια μιας δεύτερης φάσης[semigr ]

19. ζητεί να πραγματοποιηθεί ταχεία πρόοδος στις διαπραγματεύσεις για τη σύναψη μιας συμφωνίας αμοιβαίας αναγνώρισης όσον αφορά τον έλεγχο και την πιστοποίηση των προϊόντων και εκφράζει την ικανοποίησή του για τις δεσμεύσεις που έχει αναλάβει η Ιαπωνία για την αποδοχή (από την 1η Σεπτεμβρίου 1997) των αποτελεσμάτων του ποιοτικού ελέγχου του ευρωπαϊκού ιατρικού εξοπλισμού[semigr ]

20. τονίζει ότι η ΕΕ και η Ιαπωνία θα πρέπει να συνεργαστούν στους διεθνείς οικονομικούς οργανισμούς και ιδιαίτερα στον ΔΟΕ για θέματα όπως οι σχέσεις μεταξύ εμπορίου και ανταγωνισμού, οι επενδύσεις, η προστασία του περιβάλλοντος, τα πρότυπα που πρέπει να διέπουν την εργασία, τις κρατικές προμήθειες, προκειμένου να θεσπιστούν ενδεχομένως διεθνείς σχετικοί κανόνες[semigr ]

21. θεωρεί ότι αμφότερες οι πλευρές θα πρέπει να εργασθούν από κοινού στο πλαίσιο του ΔΟΕ, ως θέμα υψηλής προτεραιότητας, προκειμένου να επιτευχθεί έως τον Δεκέμβριο του 1997 η σύναψη συμφωνίας για τις χρηματοπιστωτικές υπηρεσίες που θα περιλαμβάνει την ανάληψη δεσμεύσεων για τη σημαντική βελτίωση της πρόσβασης στην αγορά και την εθνική μεταχείριση[semigr ]

22. θεωρεί, επίσης, ότι η Ευρωπαϊκή Ένωση και η Ιαπωνία θα πρέπει να επιδιώξουν την ταχεία ολοκλήρωση των διαπραγματεύσεων για την πολυμερή συμφωνία του ΟΟΣΑ για τις επενδύσεις, ώστε να ενισχυθούν οι κανόνες που διέπουν τις επενδύσεις και να προωθηθούν οι διεθνείς ροές των επενδύσεων[semigr ]

23. υποστηρίζει ανεπιφύλακτα τις υφιστάμενες συμφωνίες επιστημονικής και τεχνολογικής συνεργασίας κατά τομέα μεταξύ ΕΕ και Ιαπωνίας[semigr ]

24. συνιστά την ενίσχυση και διεύρυνση αυτής της συνεργασίας σε μια προσπάθεια δημιουργίας συστηματικών πολιτικών για τη διάδοση, και όχι τη συγκέντρωση, της παραγόμενης γνώσεως, οι οποίες θα αποσκοπούν στον περιορισμό της ανελαστικής τεχνολογίας, σύμφωνα με το ψήφισμα που ενέκρινε το Ευρωπαϊκό Κοινοβούλιο στις 28 Νοεμβρίου 1996 στο πλαίσιο της έκθεσής του για τις προοπτικές της ευρωπαϊκής επιστημονικής και τεχνολογικής πολιτικής κατά τον XXI αιώνα[semigr ] ((ΕΕ C 380 της 16.12.1996, σελ. 72))[semigr ]

25. υποστηρίζει αναφανδόν την αυξημένη συμμετοχή της ΕΕ στο ιαπωνικής έμπνευσης πρόγραμμα «Ανθρώπινα Σύνορα» το οποίο ενσωματώνει τη βασική έρευνα στον τομέα της ανθρώπινης βιολογίας και της λειτουργίας του εγκεφάλου με την πληροφορική και την κυβερνητική, πιστεύει δε ότι πρέπει να ενισχυθεί περαιτέρω το πρόγραμμα αυτό[semigr ]

26. επιδοκιμάζει το πρόγραμμα ανταλλαγής υποτροφιών μεταξύ ΕΕ και Ιαπωνίας, που θεσπισθηκε για νέους επιστήμονες και μηχανικούς, αλλά ζητεί από την Επιτροπή να διατυπώσει προτάσεις για την επέκταση και τη βελτίωση της ισορροπίας του προγράμματος[semigr ]

27. υποστηρίζει την ιδέα της ανταλλαγής μνημονίου συνεννόησης μεταξύ της ΕΕ και της AIST (Υπηρεσία Βιομηχανικών Επιστημών και Τεχνολογιών) με σκοπό να δοθεί η δυνατότητα στους ευρωπαίους ερευνητές να επωφεληθούν από τις ερευνητικές και υλικοτεχνικές διευκολύνσεις στα ερευνητικά κέντρα στην Τσουκούμπα, και ενθαρρύνει ως εκ τούτου την Επιτροπή να αναπτύξει περαιτέρω την πρωτοβουλία της προς την κατεύθυνση αυτή.

28. είναι της άποψης ότι, σε περίπτωση αποτυχίας των απευθείας διαπραγματεύσεων, η διαδικασία διευθέτησης των διαφορών του ΔΟΕ είναι το καταλληλότερο μέσο για να επιλύσουν οι δύο πλευρές τις διαφορές τους όσον αφορά την ερμηνεία των διεθνών εμπορικών κανόνων[semigr ] είναι εξάλλου της άποψης ότι η διευθέτηση του προβλήματος του φόρου οινοπνευματωδών ποτών που επιβάλλει η Ιαπωνία βάσει του αποτελέσματος της διαδικασίας που εφήρμοσε ο ΔΟΕ, αποτελεί ένα καλό παράδειγμα για τα αποτελέσματα που είναι δυνατόν να επιτευχθούν όταν εφαρμόζονται οι κοινώς αποδεκτές από όλες τις πλευρές διαδικασίες[semigr ]

29. φρονεί ότι η Ένωση θα πρέπει να παρακολουθήσει εκ του σύνεγγυς τις διμερείς πρωτοβουλίες ΗΠΑ/Ιαπωνίας, επιμένει δε ότι το άνοιγμα οποιασδήποτε αγοράς θα πρέπει να επεκταθεί σε πολύπλευρη βάση[semigr ]

30. στηρίζει την στρατηγική που εφαρμόζει η ΕΕ η οποία συνίσταται σε συνεχή, μόνιμη και γενική άσκηση πίεσης προκειμένου να υπάρξει αλλαγή, τονίζει δε την σημασία που έχει να επιδιώκουν η Ένωση και τα κράτη μέλη της την επίτευξη σειράς στόχων μέσω της συντονισμένης δράσεως[semigr ]

31. υπογραμμίζει την ανεκτίμητη συμβολή που μπορεί να παράσχει στις σχέσεις ΕΕ- Ιαπωνίας ο επιχειρηματικός κόσμος της Ευρώπης και της Ιαπωνίας, και ζητεί από την Επιτροπή να στηρίξει τις πρωτοβουλίες για τη διαρθρωμένη συνεισφορά των οικονομικών παραγόντων στο διάλογο ΕΕ-Ιαπωνίας, λαμβάνοντας ως πρότυπο τον υπερατλαντικό επιχειρηματικό διάλογο[semigr ]

Άλλες πτυχές

32. θεωρεί ότι πρέπει να διατηρηθεί ως πρώτη προτεραιότητα η ενίσχυση της βιομηχανικής συνεργασίας (συμπεριλαμβανομένων και των προγραμμάτων εκπαίδευσης και ανταλλαγής των στελεχών της βιομηχανίας, των επιστημόνων, των κυβερνητικών αξιωματούχων) καθώς και η συνεργασία μεταξύ των συνδικάτων, αλλά και η επιστημονική, περιβαλλοντική και πολιτιστική συνεργασία, παράλληλα με την εκπόνηση ενός νέου φιλόδοξου και πολυετούς προγράμματος χαλάρωσης των ρυθμίσεων[semigr ]

33. ευελπιστεί ότι η Ιαπωνική κυβέρνηση θα διαδραματίσει μεγαλύτερο και άμεσο ρόλο στον τομέα της προστασίας του περιβάλλοντος στο πλαίσιο της ιαπωνικής νομοθεσίας και των διεθνών φορέων και οργανισμών[semigr ]

34. ζητεί από την κυβέρνηση της Ιαπωνίας να υλοποιήσει τις προτάσεις που υπέβαλαν το Νοέμβριο του 1996 το Οικονομικό Συμβούλιο καθώς και η Επιτροπή Διοικητικής Μεταρρύθμισης όσον αφορά την μεταρρύθμιση διαφόρων τομέων της ιαπωνικής οικονομίας[semigr ]

35. τονίζει εκ νέου την σθεναρή υποστήριξή του για τις δραστηριότητες που εφαρμόζει η Επιτροπή όσον αφορά την προώθηση των εξαγωγών συμπεριλαμβανομένου και του προγράμματος εκπαίδευσης στελεχών το οποίο επέτρεψε σε περισσότερα από 670 νέα ευρωπαϊκά στελέχη να συμμετάσχουν σε ένα 18μηνο πρόγραμμα στην Ιαπωνία[semigr ]

36. εκφράζει τη λύπη του για το γεγονός ότι δεν έχει σημειωθεί πρόοδος σχετικά με το σχέδιο του «Σπιτιού της Ευρώπης» το οποίο θα βοηθούσε στην προώθηση της εικόνας της ΕΕ ως σώμα που συμβάλλει στην συνοχή[semigr ]

37. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις και τα κοινοβούλια των κρατών μελών καθώς και στην κυβέρνηση και τη Δίαιτα της Ιαπωνίας.